TÁRSULATI ÜGYEK. 
217 
maradványait tartalmazzák, a melyek a diluviumtól kezdve a jelenkorig élnek. 
Előadó a réteget az Alföld más helyein végzett kútfúrásoknál megfigyelt rétegsoro¬ 
zatok analógiája alapján ó-alluviálisnak tartja. E márga alatt homokos, kékes szinti 
pyrittartalmú agyag van, ebből fakad a kénhydrogenes víz. 
3. Dr. Schafarzik Ferencz « Felső Olaszország és Istria nevezetesebb kőbá¬ 
nyáit » ismertette ama tapasztalatai és gyűjtései alapján, a melyeket a múlt év 
őszén végzett utazása alkalmával szerzett. Részletesebben ismertette Baveno gránit- 
és Gandoglia mészkőbányáit, leirva az ott fejtett kőzetek minőségét és válfajait, 
valamint a munkálatok menetét és módját. Az előadó a gyűjtött kőzeteket szép és 
tanulságos példányokban mutatta be, részint nyersen, részint faragva és csiszolva. 
A híresebb műremekek fényképeinek bemutatása nem csekély mértékben emelte 
az előadás érdekes voltát. 
Az 1893 május 31-én tartott választmányi ülésben a folyó ügyek elvégzése 
után a z első titkár bemutatja a «Smithsonian Institution# körlevelét, a melyben a 
Hodgkins-féle pályadíjakat kihirdeti. 
A «Smitlisonian Institution» Washingtonban 1893 márczius 21 -én kelt és 
társulatunknak beküldött körlevelében fölszólit a «Hodgkins alapítvány# díjaira 
való pályázatra. 
1891 október havában Hodgkins Tamás György, Esquire Selanketből New- 
Yorkban alapítványt tett a Smithsonian Institutionnál, melynek jövedelme olyan 
kutatások előmozdítására fordítandó, melyek a «légkór természetére és sajátságaira 
vonatkoznak összefüggésben az ember jólétével.# 
A Smithsonian Institution ennek következtében a következő pályadíjakat 
tűzi ki: 
1. $ 10,000 egy olyan értekezésre, melyben a levegő természetét és saját¬ 
ságait illetőleg új és fontos fölfedezések vannak foglalva. 
2. $ 2,000 egy olyan leginkább megfelelő tanulmányért, melyben foglalva van: 
a) a légkör ismeretes sajátságaira vonatkozó rokon kutatások az egyes ter¬ 
mészettudományok körén belül és a levegő tanulmányozásának fontossága ezen 
rokonságra való tekintettel; 
b) a jövő kutatások helyes iránya, tekintve a levegőre vonatkozó ismereteink 
tökéletlenségét és ez ismeretek összefüggése más tudományokkal. 
3. g 1,000 a legjobb a levegő sajátságaira és ezeknek a physikai és intellek¬ 
tuális hygienéhez való rokonságára vonatkozó népszerű tanulmányért. E tanul¬ 
mánynak 20,000 szónál bővebbnek nem, egyszerű nyelvezetűnek és népszerű uta¬ 
sításra alkalmatosnak kell lennie. 
4. «The Hodgkins medál of Smithsonian Institution# név alatt egy olyan 
aranyérem veretése van szándékba véve, mely évenként vagy minden második 
évben adományoztatnék a levegő természetére és sajátságaira vonatkozó ismere¬ 
teinknek az emberi jólétre való alkalmazásáért. 
A tanulmányok angol, franczia, német vagy olasz nyelven irhatok és a 
Smithsonian Institution titkárságánál 1894 julius l-je előtt benyújtandók; az 
első díjért pályázó munkák pedig 1894 deczember 31-éig. 
Minden e pályázatra vonatkozó ügyben fölvilágosítást ad a Smithsonian 
Institution titkára: Langiey S. P. 
(165) 
a— 
